stanford-oval/wikipedia huggingface dataset:
อิซาเบลลาแห่งอังกฤษ
ประวัติ

ที่การเจอกันฉันท์มิตรที่ริเอติ พระสันตะปาปาเกรกอรี่ที่ 9 เสนอแนะจักรพรรดิเฟรเดอริคที่ 2 ให้อภิเษกสมรสกับอิซาเบลลา พระขนิษฐาของเฮนรี่ที่ 3 แห่งอังกฤษ ตอนแรกเฟรเดอริคที่ 2 กังวลว่าจะเสียพันธมิตรฝรั่งเศสไป แต่เมื่อพระองค์คิดได้ว่าการอภิเษกสมรสกับอังกฤษอาจจบความอาฆาตแค้นระหว่างแองโกล-ฝรั่งเศสที่ดำเนินอยู่และสร้างก้าวสำคัญในการฟื้นฟูสันติภาพในคริสตจักรตะวันตก ซึ่งจะเป็นหนทางอันราบรื่นของครูเสดที่ประสบความสำเร็จ พระองค์จึงตกลง การหมั้นหมายถูกจัดให้มีขึ้นในลอนดอนในเดือนกุมภาพันธ์ ค.ศ. 1235
พระเชษฐาของอิซาเบลลา เฮนรี่ จำเป็นต้องจัดเก็บภาษีเพื่อให้ได้ 30,000 มาร์กมาเป็นสินสอดตามที่เฟรเดอริคยืนกราน เฟรเดอริคมองหาเงินก้อนโตมาเป็นเงินทุนช่วยเหลือการทำสงครามในอิตาลีตอนเหนือของพระองค์
อิซาเบลลาผู้งดงามอายุราว 21 ปีในตอนที่พระองค์ออกเดินทางไปอภิเษกสมรสกับจักรพรรดิผู้เป็นม่ายมาแล้วสองครั้ง เฟรเดอริคที่ 2 ที่อายุ 40 ปี ระหว่างเดินทางผ่านโคโลญ พระองค์สร้างความปลิ้มปิติให้กับหญิงท้องถิ่นเมื่อทรงปลดผ้าคลุมหน้าที่สวมตามธรรมเนียมออกเพื่อให้ผู้คนได้เห็นใบหน้าของพระองค์
การอภิเษกสมรสระหว่างอิซาเบลลากับเฟรเดอริคเกิดขึ้นในมหาวิหารวอร์มส์ เมื่อ 15 หรือไม่ก็ 20 กรกฎาคม ค.ศ. 1235 ในพิธี พระองค์ยังได้รับการสวมมงกุฎจักรพรรดินี, ราชินีแห่งเยอรมนีและซิซิลีด้วย พระองค์ได้รับปราสาทที่มอนเต้ ซานตานเจโล่จากพระสวามีหลังการอภิเษกสมรส
ทว่าอภิเษกสมรสได้ไม่นาน พระองค์ก็ถูกเพิ่มเข้าไปในฮาเร็มของจักรพรรดิที่มีหญิงจากอาราเบีย ซึ่งมีขันทีดำคอยรับใช้ดูแลอยู่ การอภิเษกสมรสของทั้งคู่เป็นการแต่งงานทางการเมือง และพระองค์ได้รับอนุญาตให้เก็บผู้ถวายการดูแลหญิงจากอังกฤษไว้ได้เพียงสองคน มากาเร็ต บิเซ็ต ที่เป็นไปได้ว่าเป็นนางพยาบาลของพระองค์ กับสาวใช้ของพระองค์ แคทเธอรีน คนอื่นๆถูกส่งกลับบ้าน
อิซาเบลลาใช้ชีวิตหลังเกษียณตนเองในโนเวนต้า พาโดวาน่า ที่ซึ่งพระสวามีของพระองค์แวะมาเยี่ยมเยียนพระองค์บ่อยครั้ง เมื่อพระเชษฐาของพระองค์ ริชาร์ด เอิร์ลแห่งคอร์นวอลล์ กลับจากครูเสด พระองค์แวะมาเยี่ยมเยียนอิซาเบลลา แม้ว่าอิซาเบลลาจะไม่ได้รับอนุญาตให้ปรากฏตัวในการต้อนรับอย่างเป็นทางการก็ตาม ในขณะที่อาศัยอยู่ในราชสำนักของจักรวรรดิที่ฟอจจา อิซาเบลลาให้กำเนิดลูกคนสุดท้ายและสิ้นพระชนม์ พระองค์ถูกฝังข้างพระมเหสีคนก่อนของเฟรเดอริค พระราชนีอิซาเบลลาที่ 2 แห่งเยรูซาเล็ม ในมหาวิหารแอนเดรีย ใกล้บารี
ผู้สืบสกุล

แหล่งข้อมูลขั้นต้นกล่าวถึงผู้สืบสกุลของอิซาเบลลาแตกต่างกันไป รวมไปถึงจำนวน พระนาม และการประสูติของพระโอรสธิดา สิ่งที่รู้แน่นอนคืออิซาเบลลามีพระโอรสธิดาอย่างน้อยสี่คน พระโอรสที่สิ้นพระชนม์ไม่นานหลังการคลอดในค.ศ. 1236 หรือไม่ก็ค.ศ. 1241, พระธิดาที่สิ้นพระชนม์ไม่นานหลังการคลอดเช่นเดียวกับพระเชษฐาในค.ศ. 1237, มาร์กาเร็ต และเฮนริค บางกลุ่มเชื่อว่ามาร์กาเร็ตเป็นลูกคนแรก และอีกกลุ่มเชื่อว่าเป็นลูกที่ทำให้อิซาเบลลาสิ้นพระชนม์ตอนคลอด ซึ่งคนส่วนใหญ่เชื่อว่ามาร์กาเร็ตเป็นลูกคนสุดท้าย พระโอรสที่อายุสั้นของอิซาเบลลาได้รับการตั้งชื่อว่าเฟรเดอริค, จอร์แดนุส/จอร์แดน และคาร์ล อ็อตโต้ แตกต่างกันไปตามแหล่งข้อมูล นักประวัติศาสตร์บางส่วนเชื่อว่าจริงๆแล้วอิซาเบลลามีพระโอรสธิดา 5 คน พระโอรสสองคนอายุสั้นและได้รับการตั้งชื่อว่าจอร์แดนุส/คาร์ล อ็อตโต้ กับเฟรเดอริค ทั้งคู่ประสูติในฤดูใบไม้ผลิ ค.ศ. 1236 กับฤดูร้อน ค.ศ. 1240
จอร์แดนุส (ประสูติในช่วงฤดูใบไม้ผลิของค.ศ. 1236 มีชีวิตอยู่ไม่ถึงปี) ลูกคนนี้ได้รับการตั้งชื่อเนื่องจากได้รับการทำพิธีศีลล้างบาปด้วยน้ำที่นำมาจากแม่น้ำจอร์แดน
เฮนรี่ (18 มกราคม ค.ศ. 1238 - พฤษภาคม ค.ศ. 1254) ถูกแต่งตั้งเป็นข้าหลวงประจำซิซิลีและได้รับการสัญญาว่าจะให้เป็นกษัตริยแห่งเยรูซาเล็มหลังพระบิดาสิ้นพระชนม์ แต่พระองค์เองก็สิ้นพระชนม์ภายในสามปีและไม่เคยได้รับการสวมมงกุฎ ถูกหมั้นหมายกับหลานสาวของพระสันตะปาปาอินโนเซนต์ที่ 4 หลายคน แต่ไม่เคยแต่งงานกับคนไหนเลย
ผู้สืบทอดของเฮนรี่ พระอนุชา เฟรเดอริค กษัตริย์แห่งตุสเชีย (25 พฤษภาคม ค.ศ. 1240 - 23 สิงหาคม ค.ศ. 1286)
มาร์กาเร็ต (1 ธันวาคม ค.ศ. 1241 - 8 สิงหาคม ค.ศ. 1270) แต่งงานกับอัลเบิร์ต แลนด์เกรฟแห่งธูริงเกีย เป็นมาร์เกรฟแห่งไมส์เซนในเวลาต่อมา
การอภิเษกสมรสของอิซาเบลลากับจักรพรรดิเฟรเดอริคที่ 2
อินดัสเทรียลร็อก

| อินดัสเทรียลร็อก |
| --- | --- |
แหล่งกำเนิดทางรูปแบบ: พังก์ร็อก โพสต์-พังก์ ดนตรีอินดัสเทรียล น็อยส์ร็อก โนเวฟ ฮิปฮอป
แหล่งกำเนิดทางวัฒนธรรม: ปลายคริสต์ทศวรรษที่ 1970 สหราชอาณาจักร และ สหรัฐอเมริกา
เครื่องบรรเลงสามัญ: กีตาร์ – กีตาร์เบส – กลองชุด - เครื่องสังเคราะห์เสียง - ดรัมแมชชีน - ซีเควนเซอร์ - ซีเควนเซอร์ - ซามเพลอ
รูปแบบอนุพันธุ์: อินดัสเทรียลเมทัล
อินดัสเทรียลร็อก (อังกฤษ: industrial rock)  เป็นแนวเพลงร็อกแขนงหนึ่งที่เกิดขึ้นปลายในทศวรรษที่ 70 และ ได้รับความนิยมวงดนตรีใต้ดิน ลักษณะ  จะมีซาวนด์ของดนตรีอินดัสเทรียล  และ เสียงดนตรีพังก์ร็อก
อิคาริส

อิคาริส (อังกฤษ: Ikaris) เป็นตัวละครที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ เขาปรากฏตัวครั้งแรกใน The Eternals #1 (กรกฎาคม ค.ศ. 1976) และถูกสร้างขึ้นโดยแจ็ก เคอร์บี ตัวละครนี้เป็นสมาชิกของเผ่าพันธุ์ที่รู้จักในชื่อ อิเทอร์นัลส์
ริชาร์ด แมดเดน รับบทเป็น อิคาริส ในจักรวาลภาพยนตร์มาร์เวล เปิดตัวครั้งแรกในเรื่อง ฮีโร่พลังเทพเจ้า (2021)
ในสื่ออื่น ๆ > โทรทัศน์

อิคาริสปรากฏในเรื่อง Marvel Knights: Eternals พากย์โดย เทรเวอร์ เดวัล
ในสื่ออื่น ๆ > ภาพยนตร์

ในเดือนเมษายน ค.ศ. 2018 เควิน ไฟกี ประกาศว่า ฮีโร่พลังเทพเจ้า ได้เริ่มพัฒนาแล้ว โดยเน้นที่ อิคาริส พร้อมกับ เซอร์ซี เป็นตัวละครหลัก ในเดือนพฤษภาคม ค.ศ. 2018 แมตธิว และ ไรอัน เฟอร์โป ได้รับการว่าจ้างให้เขียนบทสำหรับโครงการนี้ ในช่วงปลายเดือนกันยายน มาร์เวลได้ว่าจ้าง โคลอี เจา ให้มากำกับภาพยนตร์เรื่องนี้ การถ่ายทำเริ่มขึ้นในเดือนกรกฎาคม ค.ศ. 2019 ในแอตแลนต้า ได้รับการยืนยันที่งาน 2019 SDCC ว่า ริชาร์ด แมดเดน ได้รับบทนี้แล้ว ในภาพยนตร์ อิคาริสถูกบรรยายว่าเป็นแอนตี้ฮีโร่ ฆ่าอาแจกเมื่อเขารู้ว่าเธอต้องการขัดขวางแผนการของอริเชมในสถานการณ์ฉุกเฉิน ซึ่งจะทำลายชีวิตบนโลก เขาพยายามที่จะต่อสู้กับสมาชิกอิเทอนัลส์ส่วนที่เหลือ แต่ท้ายที่สุดก็ต้องยอมแพ้เซอร์ซีซึ่งเขายังคงรักเธอ สุดท้ายเขาไม่สามารถให้อภัยตัวเอง ได้เขาบินเข้าไปในดวงอาทิตย์
เว็บซีรีส์

อิคาริสปรากฏใน Marvel Heroes MMO: Chronicles of Doom พากย์เสียงโดยโดยวอลลี วิงเกิร์ต
แหล่งข้อมูลอื่น

Ikaris ในจักรวาลมาร์เวล
Ikaris ในมาร์เวลไดเร็กทอรี
แม่แบบ:Gcdb
Ikaris ที่เดอะคอมิกส์บุ๊กดีบี
อำเภอพย็องชัง

| พย็องชัง 평창군 |
| --- | --- |
อำเภอ
การถอดเสียงเกาหลี
 • ฮันกึล: 평창군
 • ฮันจา: 平昌郡
 • อักษรโรมันปรับปรุง: Pyeongchang-gun
 • แมกคูน-ไรซ์ชาวเออร์: P'yŏngch'ang-gun
อัลเพนเซียรีสอร์ตและฟาร์มกังหันลมในพย็องชัง
   ธง ตรา
ที่มาของชื่อ: 平 "สงบสุข" หรือ "ที่ราบ", 昌 "ความเจริญรุ่งเรือง"
ที่ตั้งในจังหวัดคังว็อน
ประเทศ: เกาหลีใต้
จังหวัด: คังว็อน
เขตการปกครอง: 1 อึบ, 7 มย็อน
พื้นที่
 • ทั้งหมด: 1,463.65 ตร.กม. (565.12 ตร.ไมล์)
ประชากร (2013)
 • ทั้งหมด: 43,666 คน
 • ความหนาแน่น: 30 คน/ตร.กม. (80 คน/ตร.ไมล์)
 • ภาษาถิ่น: คังว็อน
เขตเวลา: UTC+9
พย็องชัง (เกาหลี: 평창군; ฮันจา: 平昌郡; อังกฤษ: Pyeongchang) เป็นอำเภอหนึ่งในจังหวัดคังว็อน ประเทศเกาหลีใต้ ตั้งอยู่ในเขตภูเขาแทแบ็ก เป็นที่ตั้งของวัดพุทธหลายแห่ง รวมถึง Woljeongsa ตั้งอยู่ทางตะวันออกเฉียงใต้จากโซลประมาณ 180 กิโลเมตร (110 ไมล์) และเชื่อมต่อด้วยทางด่วนและรถไฟโดยสารความเร็วสูง
พย็องชังได้รับเลือกให้เป็นเจ้าภาพการแข่งขันโอลิมปิกฤดูหนาว 2018 และพาราลิมปิกฤดูหนาว 2018 โดยได้รับการเปลี่ยนชื่ออย่างเป็นทางการเป็น "PyeongChang" (อักษร 'C' พิมพ์ใหญ่) ด้วยจุดประสงค์ในการแข่งขันเมื่อ ค.ศ. 2018 เพื่อหลีกเลี่ยงความสับสนกับเปียงยางในประเทศเกาหลีเหนือ
ประวัติ

ภูมิภาคพย็องชังเคยอยู่ใภายใต้การปกครองของราชวงศ์โคกูรยอในสมัยสามราชอาณาจักร และในขณะนั้นมรชื่อว่า Uk-o-hyeon (욱오현) หบะราชวงศ์ชิลลาเข้าพิชิตราชวงศ์โคกูรยอและแพ็กเจ พื้นที่นี้จึงถูกเปลี่ยนชื่อเป็น Baek-o-hyeon (백오현)
หลังสถาปนาราชวงศ์โคกูรยอ พื้นที่นี้จึงถูกเปลี่ยนชื่อเป็น Pyeongchang-hyeon ซึ่งขณะนั้นอยู่ภายใต้การควบคุมของว็อนจู
เมื่อสถานปนาราชวงศ์โชซ็อนใน ค.ศ. 1392 ภูมิภาคนี้ได้รับการเลื่อนสถานะจาก hyeon ไปเป็นเทศมณฑล (gun) หลังดินแดนนี้ถูกแบ่งไปเป็น 8 แคว้นในรัชสมัยพระเจ้าแทจง พื้นที่นี้อยู่ใน Gangwon-do
กีฬา

พย็องชังเป็นเมืองเจ้าภาพในเอเชียนเกมส์ฤดูหนาว 1999 และโอลิมปิกฤดูหนาว 2018
กีฬา > เอเชียนเกมส์ฤดูหนาว 1999

บทความหลัก: เอเชียนเกมส์ฤดูหนาว 1999
เอเชียนเกมส์ฤดูหนาวจัดขึ้นใน ค.ศ. 1999 ที่จังหวัดคังว็อน ซึ่งรวมถึงพย็องชัง ในตอนแรกคาดว่าจังหวัดนี้จะเป็นเจ้าภาพเอเชียนเกมส์ฤดูหนาวครั้งที่สาม 3 ที่เกาหลีเหนือสละสิทธิ์ อย่างไรก็ตาม มีการประกาศให้ฮาร์บินเป็นเมืองเจ้าภาพ ทำให้จังหวัดคังว็อนกลายเป็นเจ้าภาพเอเชียนเกมส์ฤดูหนาวครั้งที่ 4 ในเวลาเดียวกัน
มีนักกีฬาเข้าแข่งขันทั้งหมด 799 คน โดยจัดการแข่งขันประเภทสกีลงเขา, สกีครอสคันทรี, ทวิกีฬาฤดูหนาว, สเกตความเร็วระยะสั้น และสเกตลีลาที่พย็องชัง
กีฬา > โอลิมปิกฤดูหนาว 2018

บทความหลัก: โอลิมปิกฤดูหนาว 2018
ณ วันที่ 6 กรกฎาคม ค.ศ. 2011 มีการประกาศให้พย็องชังเป็นเจ้าภาพโอลิมปิกฤดูหนาว 2018 และพาราลิมปิกฤดูหนาว 2018 โดยสามารถเอาชนะคู่แข่งจากอีก 2 เมืองคือ มิวนิกและอานซี ถือเป็นการแข่งขันฤดูหนาวที่สามในเอเชีย หลังโอลิมปิกฤดูหนาว 1972 ที่ซัปโปโระ ประเทศญี่ปุ่น และโอลิมปิกฤดูหนาว 1998 ที่นางาโนะ ประเทศญี่ปุ่น  และยังเป็นการแข่งขันฤดูหนาวเอเชียครั้งแรกที่จัดนอกประเทศญี่ปุ่น พย็องชังประสบความสำเร็จในการเสนอตัวเป็นเจ้าภาพโอลิมปิกฤดูหนาว 2018 หลังจากการเสนอตัวเป็นเจ้าภาพโอลิมปิกฤดูหนาว 2 ครั้งก่อนหน้า ทั้งในปี 2010 และ 2014 ไม่ประสบผลสำเร็จ โดยพ่ายแพ้ให้กับแวนคูเวอร์ ประเทแคนาดา และโซชี ประเทศรัสเซีย ตามลำดับ
แหล่งข้อมูลอื่น

Pyeongchang County government website (ในภาษาอังกฤษ)
Pyeongchang 2018 website (ในภาษาอังกฤษ)
| ด ค กจังหวัดคังว็อน |
| --- | --- | --- |
ชุนช็อน (เมืองหลวง)
| นคร |  ชุนช็อน  ทงแฮ  คังนึง  ซัมช็อก  ซกโช  แทแบ็ก  ว็อนจู  |  |
| อำเภอ |  ช็อลว็อน  โคซ็อง  ฮเว็งซ็อง  ฮงช็อน  ฮวาช็อน  อินเจ  ช็องซ็อน  พย็องชัง  ยังกู  ยังยัง  ย็องว็อล  |  |
| ด ค ก เมืองเจ้าภาพกีฬาโอลิมปิกฤดูหนาว |
| --- | --- |
 1924:  ชามอนี  1928:  ซังคท์โมริทซ์  1932:  เลคพลาซิด  1936:  การ์มิช-พาร์เทินเคียร์เชิน  1940: ไม่มี[c]  1944: ไม่มี[c]  1948:  ซังคท์โมริทซ์  1952:  ออสโล  1956:  กอร์ตีนาดัมเปซโซ  1960:  สควอว์วัลเลย์  1964:  อินส์บรุค  1968:  เกรอนอบล์  1972:  ซัปโปโระ  1976:  อินส์บรุค  1980:  เลคพลาซิด  1984:  ซาราเยโว  1988:  แคลกะรี  1992:  อาลแบร์วีล  1994:  ลิลเลอฮาเมอร์  1998:  นางาโนะ  2002:  ซอลต์เลกซิตี  2006:  ตูริน  2010:  แวนคูเวอร์  2014:  โซชี  2018:  พย็องชัง  2022:  ปักกิ่ง  2026:  มิลาน - กอร์ตีนาดัมเปซโซ  2030: TBA 
[c] ถูกยกเลิกเนื่องจากเกิดสงครามโลกครั้งที่สอง
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  อิสราเอล  สหรัฐ  เช็กเกีย  เกาหลี 
ภูมิศาสตร์:  มิวสิกเบรนซ์ พื้นที่ 
37°22′N 128°24′E﻿ / ﻿37.367°N 128.400°E﻿ / 37.367; 128.400
หนึ่งในสนามแข่งที่ใช้ในโอลิมปิกฤดูหนาว 2018 (ภาพถ่ายใน ค.ศ. 2013)
อินก็อดวีทรัสต์

อินก็อดวีทรัสต์ ปรากฏอยู่บนธนบัตร
อินก็อดวีทรัสต์ (อังกฤษ: In God We Trust) แปลตามตัวอักษรว่า "เราเชื่อมั่นในพระเจ้า" เป็นคำขวัญประจำชาติสหรัฐ
ที่มา

ในสมัยอับราฮัม ลินคอล์น เป็นประธานาธิบดีสหรัฐ ได้มีการเสนอให้มีการใช้ถ้อยคำที่สื่อถึงพระเจ้าบนเหรียญกษาปณ์ ผู้อำนวยการโรงกษาปณ์เสนอให้ใช้คำขวัญว่า "ก็อด, อาวเวอร์ ทรัสต์" หรือ "พระเจ้าคือความเชื่อมั่นของเรา" แต่เปลี่ยนใหม่เป็น "อิน ก็อด วี ทรัสต์" 
จากนั้นมา "อิน ก็อด วี ทรัสต์" ก็ปรากฏอยู่บนเหรียญกษาปณ์ของสหรัฐ ครั้งแรกบนเหรียญ 2 เซ็นต์ในปี 2407 พอปีถัดมา สภาคองเกรสก็อนุมัติให้โรงกษาปณ์พิมพ์คำขวัญ "อิน ก็อด วี ทรัสต์" ลงบนเหรียญเงินและเหรียญทองที่ยังพอมีพื้นที่เหลือให้พิมพ์ข้อความ ถึงปี 2499 "อิน ก็อด วี ทรัสต์" ได้กลายเป็นคำขวัญประจำชาติสหรัฐเมื่อ ดไวต์ ดี. ไอเซนฮาวร์ ประธานาธิบดีสหรัฐ ลงนามอนุมัติ กระทั่งวันที่ 1 ตุลาคม 2500 "อิน ก็อด วี ทรัสต์" ก็ได้ฤกษ์ปรากฏบนธนบัตรดอลลาร์สหรัฐ[ต้องการอ้างอิง]
อินคิวบัส

สำหรับวงดนตรีร็อก ดูที่ อินคิวบัส (วงดนตรี)
Incubus ค.ศ. 1870
อินคิวบัส (อังกฤษ: incubus (เอกพจน์) หรือ incubi (พหูพจน์)) เป็นชื่อปิศาจเพศผู้ซึ่งเชื่อกันว่าจะเข้ามาร่วมหลับนอนกับสตรีในยามหลับใหลเพื่อสังวาสด้วย ปิศาจที่เป็นหญิงและมีพฤติกรรมทำนองเดียวกันนั้นเรียก ซักคิวบัส (succubus)
ในความเชื่อของบางท้องที่ เช่น ตามตำนานเมอร์ลิน (Merlin) อินคิวบัสร่วมประเวณีกับหญิงก็เพื่อให้หญิงนั้นมีบุตร ความเชื่อทางศาสนามีว่า ถ้าร่วมประเวณีกับอินคิวบัสบ่อยครั้ง อาจส่งผลให้สุขภาพย่ำแย่ และอาจถึงตายได้
และเชื่อว่าอินคิวบัสดูดวิญญาณของเหยื่อเมื่อร่วมหลับนอนกับเหยื่อ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อินคิวบัส
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
อิตส์ฮาร์ตทูเซย์กูดบาย

1998 ซิงเกิลประชาสัมพันธ์โดยพอล อังกา และเซลีน ดิออน
"อิตส์ฮาร์ตทูเซกูดบาย" (อังกฤษ: It's Hard to Say Goodbye, "มันยากที่จะกล่าวคำอำลา") คือเพลงผลงานการร้องคู่ระหว่างเซลีน ดิออน และพอล อังกา จากอัลบั้มของพอล อะบิดีออฟเวิร์กในรูปแบบซิงเกิลวิทยุ เผยแพร่ครั้งแรกเมื่อวันที่ 14 กันยายน พ.ศ. 2541 ในสหรัฐอเมริกา
เซลีน และพอล บันทึกเสียงเพลงนี้ใน 2 ภาษา คือ เซลีนร้องภาษาสเปน และพอลร้องภาษาอังกฤษ ในชื่อเพลงว่า "Mejor Decir Adios" ซึ่งได้บรรจุในอัลบั้มของพอล "เอมิกอซ" วางจำหน่ายเมื่อวันที่ 30 กรกฎาคม พ.ศ. 2539 Adrian Posse และ Humberto Gartica ประพันธ์คำร้องในภาษาสเปน
ฉบับภาษาอังกฤษที่ขับร้องโดยพอล วางจำหน่ายเมื่อวันที่ 22 กันยายน พ.ศ. 2541
ไม่มีมิวสิกวิดีโอสำหรับเพลงนี้
รูปแบบและรายชื่อเพลง

ซิงเกิลวิทยุ 1 เพลง (สหรัฐอเมริกา)
"อิตส์ฮาร์ตทูเซกูดบาย" (ฉบับสั้น) – 4:16
ฉบับอย่างเป็นทางการ

"อิตส์ฮาร์ตทูเซกูดบาย" (ฉบับสั้น) – 4:16
"Mejor Decir Adios" (ฉบับภาษาสเปน) – 4:40
"อิตส์ฮาร์ตทูเซกูดบาย" (ฉบับอัลบั้ม) – 4:31
อิธามาร์

ปุโรหิตแห่งอิสราเอล บุตรชายของอาโรน
ในชุดคัมภีร์โทราห์ อิธามาร์ (อังกฤษ: Ithamar; ฮีบรู: אִיתָמָר‎, ใหม่: ʾĪtamar, ไทบีเรียน: ʾĪṯāmār, "เกาะต้นปาร์ม") เป็นบุตรชายคนที่ 4 และคนสุดท้องของมหาปุโรหิตอาโรน ภายหลังจากการสร้างพลับพลา อิธามาร์รับผิดชอบในการบันทึกบัญชีสิ่งของที่ใช้ในพลับพลา เพื่อให้มั่นใจว่าการสร้างพลับพลาและสิ่งของในพลับพลาเป็นไปตามพระประสงค์ของพระเจ้าที่ตรัสกับโมเสสบนภูเขาซีนาย
ในคัมภีร์ไบเบิล

ภายหลังการเสียชีวิตของนาดับและอาบีฮู พี่ชายคนโตสองคนของอิธามาร์ที่ถูกพระเจ้าลงโทษจากการถวายเครื่องบูชาด้วยไฟที่ผิดจากที่พระเจ้าบัญชาไว้ อิธามาร์จึงได้ทำหน้าที่เป็นปุโรหิตพร้อมด้วยพี่ชายอีกคนคือเอเลอาซาร์ ทั้งอิธามาร์และเอเลอาซาร์ถือเป็นบรรพบุรุษสายตรงของปุโรหิตในสมัยหลังทุกคน
เลวีนิติ 10:16 -18 บันทึกเหตุการณ์ที่โมเสสโกรธเอเลอาซาร์และอิธามาร์เรื่องที่ทั้งคู่ไม่รับประทานเครื่องบูชาลบล้างบาปภายในพลับพลาตามข้อกำหนดที่ระบุไว้ในหนังสือเลวีนิติบทก่อนหน้าเกี่ยวกับการมีสิทธิ์ของปุโรหิตในการรับส่วนแบ่งของถวายที่พวกเขาถวายแทนชาวอิสราเอล
ระหว่างการเดินทางของชาวอิสราเอลในถิ่นทุรกันดาร อิธามาร์รับผิดชอบดูแลงานของตระกูลแห่งวงศ์วานเกอร์โชนและเมรารีในการขนย้ายอุปกรณ์และโครงสร้างในการสร้างพลับพลา ในขณะที่เอเลอาซาร์รับผิดชอบงานของตระกูลแห่งวงศ์วานโคฮาทในการขนย้ายเครื่องใช้ทางพิธีกรรม (หีบแห่งพันธสัญญา, แท่นบูชา และคันประทีป)
อิธามาร์ยังรับผิดชอบดูแลงานของชาวเลวีโดยทั่วไป
อิตส์เบตเทอร์อิฟยูโดนต์อันเดอร์สแตนด์

อิตส์เบตเทอร์อิฟยูโดนต์อันเดอร์สแตนด์ อีพี (อังกฤษ: It's Better If You Don't Understand EP) เป็นอีพีเปิดตัวของศิลปินนักร้องชาวอเมริกัน บรูโน มาร์ส ออกจำหน่ายเมื่อวันที่ 	11 พฤษภาคม ค.ศ. 2010 โดยค่ายElektra Records ในสหรัฐอเมริกา
อีพีนี้ ติดอันดับที่ 99 บนชาร์ตบิลบอร์ด 200 ในสหรัฐอเมริกา และอันดับที่ 97 บนชาร์ตซิงเกิลแห่งสหราชอาณาจักร 201 ในปี 2011 อีพีนี้ทำยอดขายได้ 27,000 ชุดในสหรัฐอเมริกา
รายชื่อเพลง

Credits adapted from It's Better If You Don't Understand  liner notes.
| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 1. | "Somewhere in Brooklyn" | Bruno Mars Philip Lawrence Ari Levine | The Smeezingtons | 3:01 |
| 2. | "The Other Side" (featuring Cee Lo Green and B.o.B) | Mars Lawrence Levine Brody Brown Mike Caren Patrick Stump Kaveh Rastegar John Wicks Jeremy Ruzumna Joshua Lopez Bobby Simmons, Jr. | The Smeezingtons | 3:48 |
| 3. | "Count On Me" | Mars Lawrence Levine | The Smeezingtons | 3:16 |
| 4. | "Talking to the Moon" | Mars Lawrence Levine Albert Winkler Jeff Bhasker | The Smeezingtons Bhasker | 3:27 |
ชาร์ต

| ชาร์ต (2011) | อันดับสูงสุด |
| --- | --- |
UK Singles (OCC): 97
US Billboard 200: 99
อิตาเลียนไทย ดีเวล๊อปเมนต์

| --- | --- |

อุตสาหกรรม: พัฒนาอสังหาริมทรัพย์
รูปแบบ: บริษัทมหาชน SET:ITD
ก่อตั้ง: 15 สิงหาคม พ.ศ. 2501 (66 ปี)
สำนักงานใหญ่: อาคารอิตัลไทย ทาวเวอร์, 2034/132-161 ถนนเพชรบุรีตัดใหม่ แขวงบางกะปิ เขตห้วยขวาง กทม.
บุคลากรหลัก: นายไผท ชาครบัณฑิต ประธาน​กรรมการ​ นายธรณิศ กรรณสูต ประธานบริหาร
เว็บไซต์: http://www.itd.co.th
บริษัท อิตาเลียนไทย ดีเวล๊อปเมนต์ จำกัด (มหาชน) (อังกฤษ: ITALIAN-THAI DEVELOPMENT PUBLIC COMPANY ชื่อย่อ: ITD) ประกอบธุรกิจรับเหมาก่อสร้าง ทั้งภายในและภายนอกประเทศ รับงานการก่อสร้างตั้งแต่โครงการอาคารขนาดกลาง ประเภท อาคารสำนักงาน โรงแรม จนถึงโครงการขนาดใหญ่ ประเภทศูนย์การค้า ท่าอากาศยาน นอกจากนี้ยังดำเนินการก่อสร้างโครงการสาธารณูปโภคต่าง ๆ ได้แก่ ถนน สะพาน ทางรถไฟ ระบบ ทางด่วน รวมถึงโครงการวางท่อขนส่งน้ำมันและก๊าซ งานสร้างเขื่อนและโรงไฟฟ้า ซึ่งต้องใช้ความชำนาญและเทคโนโลยีระดับสูง
ประวัติ

บริษัท อิตาเลียนไทย ดีเวล๊อปเมนต์ จำกัด (ไอทีดี) เป็นบริษัทรับเหมาก่อสร้างครบวงจร ก่อตั้งขึ้นในวันที่ 15 สิงหาคม พ.ศ. 2501 โดยมีผู้เริ่มก่อตั้งบริษัท 2 กลุ่ม คือ กลุ่มนายแพทย์ชัยยุทธ  กรรณสูต ชาวไทย และ  Mr. Giorgio Berlingieri ชาวอิตาลี มีวัตถุประสงค์ เพื่อ ดำเนินธุรกิจรับจ้างก่อสร้างทั่วไป วันที่ 22 พฤศจิกายน พ.ศ. 2528 บริษัทฯ ได้รับพระมหากรุณาธิคุณโปรดเกล้าพระราชทานพระบรมราชานุญาตให้เป็นบริษัทภายใต้พระบรมราชูปถัมภ์ (Royal Patronage by the  King) และโปรดเกล้าพระราชทานครุฑพ่าห์ ให้เป็นศักดิ์และศรีจวบจนถึงปัจจุบัน และบริษัทได้เข้าจดทะเบียนในตลาดหลักทรัพย์แห่งประเทศไทยเมื่อวันที่ 24 มีนาคม พ.ศ. 2537
ผู้ถือหุ้นรายใหญ่

ข้อมูล ณ วันที่ 29 มีนาคม 2564
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย เปรมชัย กรรณสูต | 628,213,626 | 11.90% |
| 2 | นาง นิจพร จรณะจิตต์ | 350,815,140 | 6.64% |
| 3 | บริษัท ไทยเอ็นวีดีอาร์ จำกัด | 178,346,510 | 3.38% |
| 4 | South East Asia UK (Type C) Nominees Limited | 110,858,249 | 2.10% |
| 5 | นางสาว จิตราพรรณ จรณะจิตต์ | 50,614,391 | 0.96% |
อำเภอบินตูลู

| อำเภอบินตูลู |
| --- | --- |
อำเภอในรัฐซาราวัก
   ธง

ที่ตั้งหน่วยงานบริหาร: เมืองบินตูลู
รัฐบาลท้องถิ่น: องค์กรรการพัฒนาแห่งบินตูลู (Bintulu Development Authority; BDA)
การปกครอง
 • ผู้อำนวยการองค์กร: ฮาจิ อิสมาลี บิน อาจิ มูฮัมหมัด ฮานิส
 • นายอำเภอ: ตูอาห์ อานัค ซูนี
พื้นที่
 • ทั้งหมด: 7,220.40 ตร.กม. (2,787.81 ตร.ไมล์)
ประชากร (2008, ประมาณการ)
 • ทั้งหมด: 186,100 คน
 • ความหนาแน่น: 26 คน/ตร.กม. (67 คน/ตร.ไมล์)
ชาติพันธุ์
 • อีบัน: 38.3%
 • จีน: 17.9%
 • เมลาเนา: 11.4%
 • อื่นๆ: 32.4%
อำเภอบินตูลู (อังกฤษ: Bintulu District) เป็นหนึ่งใน 2 อำเภอของเขตบินตูลู, รัฐซาราวัก, ประเทศมาเลเซีย มีพื้นที่รวมประมาณ 7,220.40 ตารางกิโลเมตร มีเมืองขนาดใหญ่ที่สุด 2 เมือง คือ เมืองบินตูลู และเมืองเซอบาอูห์ มีหน่วยปกครองย่อยที่ขึ้นตรงต่ออำเภอบินตูลู 1 แห่ง คือ ตำบลเซอบาอูห์
ประชากร

จากการประมาณการในปี ค.ศ. 2008 คาดว่าอำเภอบินตูลูมีประชากรราว 186,100 คน โดยส่วนใหญ่ตั้งถิ่นฐานอยู่ในเขตเมืองบินตูลู
ประชากร > ชาติพันธ์

ประชากรในเขตอำเภอบินตูลูนั้นมีความหลากหลายทางชาติพันธ์ค่อนข้างมาก กล่าวคือ มีทั้งกลุ่มชนเผ่าดั้งเดิม เช่น อีบัน เมลาเนา ออรังอูลู เคอดะยัน รวมไปถึงชาติพันธ์ที่อพยพย้ายถิ่นเข้ามาตั้งถิ่นฐานใหม่ ได้แก่ ชาวมลายู จีนฮั่น ส่วนการกระจายตัวของชาติพันธุ์ต่างๆในอำเภอพบว่า ชาวอีบันส่วนมากจะพบหนาแน่นในเขตชนบทของอำเภอบินตูลู เช่น ตำบลเซอบาอูห์ เป็นต้น ส่วนชาวเมลาเนานั้นจะตั้งถิ่นฐานกระจุกตัวกันอยู่ในเขตเมืองบินตูลูและชุมชนโดยรอบ ได้แก่ เมืองบินตูลู เมืองเซอบาอูห์ หมู่บ้านปานดัน และหมู่บ้านลาบัง ในกรณีของชาวมาเลย์ซึ่งไม่ได้มีพื้นเพเดิมอยู่ในบินตูลูนั้น กลับกลายเป็นชาติพันธุ์หลักของบินตูลู มีการแต่งงานกันข้ามชนเผ่าระหว่างชาวมาเลย์กับชาวเมลาเนา เนื่องจากมีความเชื่อทางศาสนาเหมือนกัน ส่วนชาวจีนนั้นจะตั้งถิ่นฐานอยู่ในเมืองใหญ่ที่เป็นเขตธุรกิจ ได้แก่ บินตูลู เซอบาดู และเมืองท่ากีดูรอง พบได้บางส่วนที่หมู่บ้านกัวลาเคอบูลู และหมู่บ้านเจอลาลอง และกลุ่มชาติพันธุ์สุดท้าย คือ ออรังอูลู เช่น เกินยะห์ กะยัน ตาตาอู เปอนัน และปูนัน เป็นต้น โดยชาวเปอนัน และปูนันจะพบกระจายทั่วไปไม่พบการก่อตั้งเป็นชุมชนเฉพาะเหมือนกับชาวอีบัน โดยส่วนใหญ่มักอยู่ตามเขตชนบท เช่น หมู่บ้านคาคุสและเจอลาลอง ส่วนชาวเคอดะยัน ถึงแม้จะมีจำนวนน้อยมากเมื่อเทียบกับเผ่าอื่น แต่พบการรวมตัวเป็นชุมชนในบริเวณนยาเลา (Nyalau areas) ห่างจากเมืองบินตูลูไป 100 กิโลเมตรใกล้กับเขตมีรี
ในปัจจุบัน มีการอพยพของแรงงานต่างถิ่นเข้าไปในอำเภอบินตูลูเป็นจำนวนมาก เนื่องจากการเติบโตของธุรกิจปิโตรเคมีในแถบนี้ ซึ่งคาดว่ากลุ่มแรงงานอพยพในอำเภอบินตูลูนั้นคิดเป็นสัดส่วนมากถึงร้อยละ 20 จากประชากรรวมทั้งอำเภอ
| อำเภอ | ประชากรรวม | มาเลย์ | อีบัน | บีดายูห์ | เมลาเนา | ภูมิบุตรอื่นๆ | จีน | อื่นๆที่ไม่ใช่ภูมิบุตร | ไม่มีสถานะพลเมือง |
| --- | --- | --- | --- | --- | --- | --- | --- | --- | --- |
| บินตูลู | 186,100 (84.5%) | 17,500 (9.4%) | 71,300 (38.3%) | 2,500 (1.4%) | 21,200 (11.4%) | 8,700 (4.7%) | 33,300 (17.9%) | 900 (0.4%) | 30,700 (16.5%) |
โครงสร้างพื้นฐาน

ทางหลวงสายแพน-บอร์เนียว เป็นถนนใหญ่สายหลักที่เชื่อมระหว่างอำเภอบินตูลูกับพื้นที่อื่นในรัฐซาราวัก ทั้งนี้ เป็นที่คาดการณ์ว่าอำเภอบินตูลูจะมีการขยายตัวอย่างรวดเร็ว เนื่องจากซีมีลาเจา (Similajau) ซึ่งเป็นส่วนหนึ่งของโครงการพัฒนาพลังงานทางเลือกที่มีชื่อว่า Sarawak Corridor of Renewable Energy นอกจากนี้ภาครัฐยังมีโครงการที่จะสร้างท่อนำส่งก๊าซเชื่อมต่อไปจากรัฐซาบะฮ์ยังเมืองท่ากีดูรอง ซึ่งอยู่ในเขตอำเภอบินตูลูอีกด้วย
โครงสร้างพื้นฐาน > การศึกษา

สถานศึกษาในอำเภอบินตูลูนั้นส่วนใหญ่เป็นระดับประถมศึกษาและมัธยมศึกษา มีระดับมหาวิทยาลัยเพียงแห่งเดียว คือ มหาวิทยาลัยปุตรามาเลเซีย (Universiti Putra Malaysia; UPM) ซึ่งมาตั้งสาขาอยู่ในอำเภอบินตูลู ส่วนสถานศึกษาระดับมัธยมศึกษาส่วนใหญ่ในเขตบินตูลูนั้นจะตั้งอยู่ในเขตอำเภอบินตูลู ส่วนสถานศึกษาระดับประถมศึกษานั้นจะมีอยู่กระจายไปทั่วทั้งเขต ในเขตนี้มีโรงเรียนมัธยมศึกษาเอกชนเพียงแห่งเดียวคือ โรงเรียนไคดี (SM Kai Dee) ซึ่งเป็นโรงเรียนสำหรับชาวซาราวักเชื้อสายจีน นอกจากนี้ยังสถาบันการศึกษาภายในหน่วยงานภาครัฐที่เปิดดำเนินการภายในอำเภอบินตูลูอยู่หลายแห่ง เช่น สถาบันเกียตมารา (GIATMARA), สถานบันวิจัยเคมีศึกษาแห่งมาเลเซีย (Institut Kimia Malaysia; IKM), สถานบันฝึกสอนเทคโนโลยีชั้นสูง (Advance Technology Training Centre; ADTEC) และมีวิทยาลัยเอกชน 1 แห่ง คือ วิทยาลัยเซอดาไม (Kolej Sedamai)
ดูเพิ่ม

รัฐซาราวัก
เขตบินตูลู
อำเภอตาตาอู
แหล่งข้อมูลอื่น

Bintulu Tourism เก็บถาวร 2008-07-04 ที่ เวย์แบ็กแมชชีน
Bintulu National Parks
อินจัสติส: ก็อดส์อมองอัส

| อินจัสติส: ก็อดส์อมองอัส Injustice: Gods Among Us |
| --- | --- |

ผู้พัฒนา: NetherRealm Studios High Voltage Software (PS4, PC) Armature Studio (PSVita)
ผู้จัดจำหน่าย: Warner Bros. Interactive Entertainment
กำกับ: Ed Boon
แต่งเพลง: Dean Grinsfelder
เอนจิน: Unreal Engine 3
เครื่องเล่น: แอนดรอยด์ ไอโอเอส ไมโครซอฟท์ วินโดวส์ เพลย์สเตชัน 3 เพลย์สเตชัน 4 เพลย์สเตชันวิต้า วียู เอกซ์บอกซ์ 360
วางจำหน่าย:  April 16, 2013 PlayStation 3, Wii U, Xbox 360 NA: April 16, 2013 AU: April 17, 2013 EU: April 19, 2013 JP: June 27, 2013 (PS3, Wii U)  Ultimate Edition PlayStation 3, PlayStation 4, PlayStation Vita, Windows & Xbox 360 NA: November 12, 2013 EU: November 29, 2013Mobile game iOS Android 
แนว: Fighting
รูปแบบ: Single-player, multiplayer
อินจัสติส: ก็อดส์อมองอัส (อังกฤษ: Injustice: Gods Among Us) เป็นวิดีโอเกมต่อสู้ที่สร้างมาจากดีซีคอมิกส์ พัฒนาโดย NetherRealm Studios และจัดจำหน่ายโดย Warner Bros. Interactive Entertainment ในรูปแบบ เพลย์สเตชัน 3 ,วียู และเอกซ์บอกซ์ 360 ออกจำหน่ายในวันที่ 3 เมษายน ค.ศ. 2013 และในวันที่ 21 พฤศจิกายน ค.ศ. 2013ในระบบแอนดรอยด์
แหล่งข้อมูลอื่น

เว็บไซต์ทางการ
อินจัสติส: ก็อดส์อมองอัส ที่อินเทอร์เน็ตมูวีเดตาเบส
Injustice: Gods Among Us at Mobygames.
อินดิเพนเดนซ์ (รัฐมิสซูรี)

| อินดิเพนเดนซ์ |
| --- | --- |
นคร
Jackson County Courthouse in Independence
สถานที่ตั้งของอินดิเพนเดนซ์ในรัฐมิสซูรี
พิกัด: 39°4′47″N 94°24′24″W﻿ / ﻿39.07972°N 94.40667°W﻿ / 39.07972; -94.40667
ประเทศ: สหรัฐ
รัฐ: รัฐมิสซูรี
เคาน์ตี: แจ็กสัน
ก่อตั้ง: 29 มีนาคม 1827
การปกครอง
 • นายกเทศมนตรี: Eileen Weir
พื้นที่
 • ทั้งหมด: 78.25 ตร.ไมล์ (202.67 ตร.กม.)
 • พื้นดิน: 77.57 ตร.ไมล์ (200.91 ตร.กม.)
 • พื้นน้ำ: 0.68 ตร.ไมล์ (1.76 ตร.กม.)
ความสูง: 1,033 ฟุต (315 เมตร)
ประชากร (2010)
 • ทั้งหมด: 116,830 คน
 • ประมาณ (2018): 116,925 คน
 • ความหนาแน่น: 1,500 คน/ตร.ไมล์ (580 คน/ตร.กม.)
เขตเวลา: UTC−6 (Central (CST))
 • ฤดูร้อน  (เวลาออมแสง): UTC−5 (CDT)
ZIP codes: 64050-64057
รหัสพื้นที่: 816
FIPS code: 29-35000
GNIS feature ID: 0735664
เว็บไซต์: City of Independence
อินดิเพนเดนซ์ (อังกฤษ: Independence) เป็นนครใหญ่เป็นอันดับ 5 ของรัฐมิสซูรี สหรัฐ เป็นเคาน์ตีซีตของแจ็กสันเคาน์ตี อินดิเพนเดนซ์เป็นเมืองบริวารของแคนซัสซิตีซึ่งเป็นส่วนหนึ่งของเขตมหานครแคนซัสซิตี ในปี ค.ศ. 2010 มีประชากร 116,830 คน อินดิเพนเดนซ์เป็นบ้านเกิดของประธานาธิบดีสหรัฐ แฮร์รี เอส. ทรูแมน